Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO**

2016 m. lapkričio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 16 straipsnio 4 dalimi, 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos vadovu, gairėmis pareiškėjams ir projektų vykdytojams bei, siekdama teikti paraiškas Europos Sąjungos struktūrinių ir kitų fondų finansinei paramai gauti, Rokiškio rajono savivaldybės taryba n u s p r e n d ž i a:

1. Pritarti Rokiškio rajono savivaldybės administracijos projektų partnerio teisėmis teikiamoms 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos finansavimui gauti projektų paraiškoms:

„Tvaraus Lietuvos ir Baltarusijos pasienio regionų vystymosi skatinimas, didinant kultūrinio-istorinio paveldo objektų turistinį patrauklumą ir išsaugant tradicinius amatus bei etnografines kultūrines tradicijas Rokiškio ir Pastovių rajonuose“ (preliminarus projekto pavadinimas);

„Veiklos, skatinančios pažeidžiamų grupių sveiko gyvenimo būdą  Salose, Polocke ir Rokiškyje  ir geriančios jų socialinę gerovę ir integraciją“ (preliminarus projekto pavadinimas);

„Socialinių paslaugų įvairovė ir socialinės įtraukties didinimas per sportą tarptautiniame lygmenyje“ (preliminarus projekto pavadinimas).

2. Užtikrinti aukščiau minėtų projektų išlaidų dalinį savivaldybės finansavimą 2018–2020 metais – ne mažiau kaip 10 procentų tinkamų finansuoti projektų išlaidų, padengti visas netinkamas, tačiau šiems projektams įgyvendinti reikalingas, išlaidas bei tinkamų finansuoti išlaidų dalį, kurių nepadengia projektų finansavimas.

3. Įgalioti Rokiškio rajono savivaldybės administracijos direktorių pasirašyti aukščiau minėtų projektų paraiškas bei partnerystės pareiškimus bei projektų, gavusių paramą iš 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos, partnerystės susitarimus su projektų partneriais.

4. Leisti Rokiškio rajono savivaldybės administracijai organizuoti aukščiau minėtų projektų paraiškų ir kitos dokumentacijos, reikalingos pateikti paraiškas, rengimą.

5. Pritarti Rokiškio turizmo ir tradicinių amatų informacijos ir koordinavimo centro dalyvavimui partnerio teisėmis projekte „Tvaraus Lietuvos ir Baltarusijos pasienio regionų vystymosi skatinimas, didinant kultūrinio-istorinio paveldo objektų turistinį patrauklumą ir išsaugant tradicinius amatus bei etnografines kultūrines tradicijas Rokiškio ir Pastovių rajonuose“ (preliminarus projekto pavadinimas), teikiamam 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos finansavimui gauti, ir užtikrinti išlaidų dalinį savivaldybės finansavimą 2018–2020 m. – ne mažiau 10 procentų tinkamų finansuoti projekto išlaidų, tenkančių projekto biudžete Rokiškio turizmo ir tradicinių amatų informacijos ir koordinavimo centrui.

6. Pritarti Rokiškio rajono savivaldybės švietimo centro projekto paraiškos „Verslumo įgūdžių ugdymas per kūrybiškumą ir inovacijas Rokiškyje ir Pastovyse” vadovaujančio projekto partnerio teisėmis teikimui 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos finansavimui gauti pagal programos 1 teminio tikslo 1.2. prioritetą „Užimtumo skatinimas per verslumą ir inovacijas“.

7. Užtikrinti Rokiškio rajono savivaldybės švietimo centro projekto, teikiamo 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos finansavimui gauti pagal programos 1 teminio tikslo 1.2. prioritetą „Užimtumo skatinimas per verslumą ir inovacijas“, išlaidų dalinį savivaldybės finansavimą 2018–2020 m. – ne mažiau 10 procentų tinkamų finansuoti projekto išlaidų, padengti visas netinkamas, tačiau šiam projektui įgyvendinti reikalingas, išlaidas bei tinkamų finansuoti išlaidų dalį, kurių nepadengia projekto finansavimas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jurgita Blaževičiūtė

**SPRENDIMO PROJEKTO ,,** **DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO“ AIŠKINAMASIS RAŠTAS**

2016-11-08

Rokiškis

**Parengto sprendimo projektų tikslai ir uždaviniai.**

Šiuo sprendimo projektu siūloma pritarti Rokiškio rajono savivaldybės administracijos ir Rokiškio rajono savivaldybės švietimo centro projektų paraiškoms, numatomoms teikti kartu su partneriais iš Baltarusijos Respublikos ir Latvijos Respublikos 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos finansavimui gauti ir numatyti šių projektų įgyvendinimui, jei jie gaus finansavimą, 2018-2020 m. savivaldybės dalinį finansavimą (ne mažiau 10 proc. tinkamų finansuoti projektų išlaidų).

**Šiuo metu esantis teisinis reglamentavimas.**

2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programos vadovas, Gairės pareiškėjams ir projektų vykdytojams.

**Sprendimo projekto esmė.** 2014-2020 m. Europos kaimynystės priemonės Latvijos, Lietuvos, Baltarusijos bendradarbiavimo per sieną programa 2016-09-21 paskelbė kvietimą teikti konkursiniu būdu paraiškas finansavimui gauti. Rokiškio rajono savivaldybės administracija, atsižvelgdama į programos reikalavimus ir siekdama pritraukti šios programos lėšas rajono infrastruktūros objektų būklei gerinti, gyvenimo kokybei gerinti, numato kartu su partneriais iš Latvijos Respublikos ir Baltarusijos Respublikos teikti šių projektų paraiškas minėtos programos finansavimui gauti:

1. „Tvaraus Lietuvos ir Baltarusijos pasienio regionų vystymosi skatinimas, didinant kultūrinio-istorinio paveldo objektų turistinį patrauklumą ir išsaugant tradicinius amatus bei etnografines kultūrines tradicijas Rokiškio ir Pastovių rajonuose“ (preliminarus projekto pavadinimas); Projekto vadovaujantis partneris- Rokiškio r. savivaldybės administracija, partneriai- Rokiškio turizmo ir tradicinių amatų informacijos ir koordinavimo centras, Pastovių r. vykdomasis komitetas (Baltarusija), Pastovių rajono kultūros ir liaudies kūrybos centras. Preliminari projekto vertė – apie 1, 5 mln. Eur (iš jų ES lėšos – apie 1,35 mln. Eur, partnerių lėšos – 0,15 mln. Eur), planuojama preliminari projekto vertė Rokiškio r. – apie 900 tūkst. Eur (ES lėšos – 810 tūkst. Eur, SB lėšos – 90 tūkst. Eur), Pastovių r. – 600 tūkst. Eur (ES lėšos –540 tūkst. Eur, partnerių lėšos – 60 tūkst. Eur). Projekto vykdymo laikotarpis: 24 mėn. (preliminariai 2018-02 mėn. -2020-02mėn. ) Planuojamos projekto veiklos: kultūrinių-istorinių objektų Rokiškio ir Pastovių rajonuose atnaujinimas (Salų dvaro pastato I aukšto atnaujinimas ir pritaikymas Liaudies meno rūmų veiklai, įsigyjant įrangą, baldus edukacinėms ir kitoms patalpoms, restauruojant patalpas; Pastovių rajone – kultūrinio-istorinio paminklo „Vandens malūnas“ ir jo aplinkos sutvarkymas ir pritaikymas Pastovių raj. Kultūros ir liaudies meno centro veiklos plėtrai, įsigyjant baldus, įrangą Amatų centrui, instrumentai ir drabužiai entografiniams-folkloriniams kolektyvams); tarptautiniai tradicinių amatų plenerai; kitos amatų propagavimui ir patirties perdavimui skirtos veiklos.

2. „Veiklos, skatinančios pažeidžiamų grupių sveiko gyvenimo būdą  Salose, Polocke ir Rokiškyje  ir geriančios jų socialinę gerovę ir integraciją“ (preliminarus projekto pavadinimas). Projekto vadovaujantis partneris – Salos savivaldybė (Latvija), partneriai – Rokiškio r. savivaldybė, Polocko savivaldybė. Preliminari maksimali projekto vertė – apie 1, 66 mln. Eur (iš jų ES lėšos – apie 1,5 mln. Eur, partnerių lėšos – 0,16 mln. Eur), planuojama preliminari projekto vertė Rokiškio r. – apie 700 tūkst. Eur (ES lėšos – 630 tūkst. Eur, SB lėšos – 70 tūkst. Eur) Projekto vykdymo laikotarpis: 24 mėn. (preliminariai 2018-02 mėn.–2020-02 mėn. ). Planuojamos projekto veiklos, tenkančios Rokiškio r. savivaldybei: Rokiškio r. kūno kultūros ir sporto centro stadiono rekonstravimas (I etapas) – vertė apie 590 tūkst. Eur; mokymai soc. darbuotojams , kaip įtraukti socialiai pažeidžiamas bendruomenes į aktyvią gyvenseną, išmokyti sveiko gyvenimo būdo įpročių; sveikos ir aktyvios gyvensenos festivalis.

3. Socialinių paslaugų įvairovė ir socialinės įtraukties didinimas per sportą tarptautiniame lygmenyje“ (preliminarus projekto pavadinimas). Projekto vadovaujantis partneris - Viesytės savivaldybės (Latvija), partneriai – Rokiškio r. savivaldybė, Polocko savivaldybė. Preliminari maksimali projekto vertė – apie 1, 25 mln. Eur (iš jų ES lėšos – apie 1,12 mln. Eur, partnerių lėšos – 0,13 mln. Eur), planuojama preliminari projekto vertė Rokiškio r. – apie 350 tūkst. Eur (ES lėšos – 315 tūkst. Eur, SB lėšos – 35 tūkst. Eur). Projekto vykdymo laikotarpis: 24 mėn. (preliminariai 2018-02 mėn. –2020-02mėn.). Planuojamos projekto veiklos, tenkančios Rokiškio r. savivaldybei: Rokiškio rajono kūno kultūros ir sporto centro ledo ritulio aikštelės stoginės statyba – 147,5 tūkst. Eur, 2 sveikatingumo aikštelių (vaikų žaidimų aikštelių įranga su sporto treniruoklių komplektais jaunimui ir suaugusiems) Rokiškio mieste (erdvėse tarp Panevėžio g. 34-22-28 namų ir tarp Taikos 9A ir Jaunystės 6-8-10 namų) įrengimas (apie 66,1 tūkst. Eur); sveikos gyvensenos stovykla vaikams, sveiko gyvenimo būdo mokykla neįgaliesiems, renginiai, skirti apmokyti taisyklingai sportuoti su įrengtais treniruokliais, tarptautinis sporto festivalis.

4. Minėtoje programoje numato dalyvauti ir teikti paraišką su partneriais iš Baltarusijos (Pastovių valstybinė kolegija) Rokiškio r. savivaldybės Švietimo centras. Projektas „Verslumo įgūdžių ugdymas per kūrybiškumą ir inovacijas Rokiškyje ir Pastovyse” būtų teikiamas pagal programos 1.2. prioritetą „Užimtumo skatinimas per verslumą ir inovacijas“ ir būtų skirtas vaikų ir jaunimo verslumo įgūdžiams formuoti ir užimtumui skatinti. Planuojamos projekto veiklos: sukurtos užimtumo skatinimo ir verslumo ugdymo programos, įkurti verslumo įgūdžių ugdymo centrai švietimo įstaigose: Juozo Tūbelio progimnazijoje – maisto gaminimo, keramikos dirbinių, robotikos ,bus atnaujinta maisto gaminimo, keramikos gaminių gamybos įranga, įsigytas robotikos klasės komplektas, dronai ; Juozo Tumo Vaižganto gimnazijoje - tekstilės ir aprangos, amatų ir dizaino, reklamos gamybos (atnaujinta technologijų kabinetų įranga, įsigytas reklamos gaminiams universalus lazerinio pjovimo ir graviravimo įrenginys, atnaujinta medžio apdirbimo įranga), Rokiškio r. savivaldybės švietimo centre – atnaujinta kompiuterių klasės įranga; planuojamos kitos veiklos: susitikimai su verslininkais, mokinių praktikos įmonėse. konferencija, paroda-mugė, karjeros diena, mokymai. Planuojama projekto veiklų pradžia: 2018 m., trukmė 24 mėn. Numatomas projekto biudžeto dalis, tenkanti Rokiškio r. - apie 250 tūkst. Eurų (iš jų ES lėšos –225 tūkst. Eur, 25 tūkst. Eur – savivaldybės prisidėjimas).

Jei projektas/-ai gautų finansavimą, Rokiškio r. savivaldybei pagal programos taisykles tektų padengti 2018-2020 m. ne mažiau 10 proc. nuo projekto biudžeto dalies, tenkančios Rokiškio r. (preliminariai nuo visų planuojamų teikti projektų – apie 220 tūkst. Eur). Paraiškų teikimo laikotarpis: iki 2016 gruodžio 20 d. reikalingas Rokiškio r. savivaldybės tarybos pritarimas teikti paraiškas finansavimui iš ES gauti ir įsipareigoti, gavus projektams finansavimą, prisidėti ne mažiau kaip 10 proc. nuo projekto biudžeto dalies, tenkančios Rokiškio r.

**Galimos pasekmės, priėmus siūlomą tarybos sprendimo projektą:**

**teigiamos** - įgyvendinus projektus pagerės ne tik Rokiškio r. viešosios erdvės, rajonas taps patrauklesnis vietos gyventojams, gerės gyvenimo kokybė, išaugs rajono patrauklumas investicijoms, bus pagerinti socialiai pažeidžiamų grupių sveikos gyvensenos įgūdžiai, vaikų ir jaunimo verslumo įgūdžiai, bus sudarytos sąlygos didėti užimtumui;

**neigiamos -** 2018-2020 m. gali išaugti savivaldybės skola ir dėl ribotų skolinimosi limtų gali pritrūkti lėšų kitiems projektams iš dalies finansuoti.

**Finansavimo šaltiniai ir lėšų poreikis**: sprendimui įgyvendinti bus panaudoti jau parengti turimi techniniai projektai, o projektams gavus finansavimą bus pritraukta apie 1980 tūkst. Eur ES lėšų bei panaudota apie 220 tūkst. Eur savivaldybės biudžeto lėšų.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų

skyriaus vedėja Jurgita Blaževičiūtė